મુંબઈ: કેન્દ્રિય નાણા મંત્રાલયે પરાર ઘોષિત કરેલા અંડરવર્લ્ડ ડોન દાઉદ ઈબ્રાહિમ અને એના કુટુંબીઓની ભીંડીબજાર સ્થિત પાકમોડિયા સ્ટ્રીટ પરિસરની 3 સંપતિનું લીલામ કરવામાં આવશે. સ્મગલર્સ એન્ડ ફોરેન એક્સચેંજ મેનિપ્યુલેટર્સ કાયદા અંતર્ગત આગામી 9 ઓગસ્ટના આ લીલામ થશે. એના માટે વર્તમાનપત્રોમાં જાહેરાત આપવામાં આવી હોઈ એ અનુસાર આ સંપતિમાં મસુલા બિલ્ડિંગનો સમાવેશ છે. લીલામ પ્રક્રિયામાં સહભાગી થવા 25 લાખ રૂપિયા અગાઉથી જમા કરાવવા પડશે. આ રકમ 6 ઓગસ્ટ સુધી ભરવાની રહેશે. સંપતિનું લીલામ યશવંતરાવ ચવ્હાણ સભાગૃહમાં સવારના 10થી બપોરે 12 વાગ્યા સુધી થશે.